පූර්ව දෙවන ශතවර්ෂයට අයත් බව සැලකේ.දුටුගැමුණු කුමාරයා එළාර හා සටනට යමින් සිටියදී මේ ස්ථානයේ කඳවුරු බැඳ සේනාව එක් රැස් කළ බැවින් ‘සේනානිගල’ නමින් හිඳින් වී පසුව හේනානිගල වී යැයි ජනප්‍රවාදයේ පවතින කතා පුවත මෙන් ම මෙහි සඳහන් සෙල්ලිපියකින් ද හෙනන්නේගල ඉතිහාසය රුහුණේ මුල්ම යුගයට අයත් බව පැහැදිලිවේ’රුහුණේ කොටසේ රජ කළ ගෝඨාභය රජ හා උතුරු කොටසේ රජ කළ යටාලතිස්ස යන සොයුරු රජ වරුන් විසින් මේ ස්ථානයේ ලෙන් කරවා පූජා කළ බව සඳහන් සෙල්ලිපි දෙකක් ලෙන් බිත්තියේ දක්නට ඇති අතර රුහුණේ ඇති විශාලතම කටාරම් කෙටු ලෙස වශයෙන් සැලකෙන මෙහි ගරා වැටෙමින් පවතින බිතු සිතුවම් සහිත විහාරස්ථානයක නටඹුන් ද ශෛලමය පිළිමයක නටඹුන් ද, ලෙන් විහාරයේ ගඩොලින් කළ කුටි ද ගරා වැටුණ බිත්ති රැසක් ද අඩි 20 පමණ උසින් යුක්ත ගඩොලින් කල ස්තූපයක් ද, ගල් කණු, මුරගල්, කොරවක්ගල් කිහිපයක් ද පර්වතය මුදුනට නැගීමට තිබූ පැරණි ගමන් මාර්ගයේ ගල්පඩි පෙළක් ද දක්නට ඇත.අක්කර දෙක තුනක් පමණ විශාල මේ ගල් පව්ව මුදුණේ අඩි200ය100 ප්‍රමාණයේ ගොඩනැගිල්ලක් තිබුණු බවට හැඟෙන නටබුන් හා විශාල ස්තූපයක නටබුන් ද ස්වාභාවික ව ඇති වූ ගල් කෙමක් හෙවත් පොකුණක් ද දක්නට ඇත.රුහුණේ ස්වර්ණමය යුගය වශයෙන් සැලකෙන අවදියේ සිට සද්ධාතිස්ස, ලජ්ජයතිස්ස රජ දවස දක්වා තොරතුරු කියාපාන හෙනන්නේගල පුදබිමක් වශයෙන් මෙන් ම හෙළ ඉතිහාසය සනිටුහන් කරන දර්ශනීය ස්ථානයකි.මහඔය උණුදිය උල්පත් නැරඹීමට පැමිණෙන සංචාරකයින්ට මෙන් ම බෞද්ධයින්ට අරලගංවිල මාර්ගය ඔස්සේ කිලෝමීටර් නවයක් පැමිණ මේ පෞරාණික නටබුන් සහිත පුද බිම නැරඹිය හැකිවේ.පර්වත ලිපි කිහිපයක් මේ ගිරි තුළ ආශි‍්‍රත ව දක්නට ලැබෙන බව මීට වසර කිහිපයකට පෙර පූජ්‍ය එල්ලාවල මේධානන්ද හිමිපාණෝ සඳහන් කරති.මෙවන් ඓතිහාසික සිද්ධස්ථානයක පුරාවස්තු පිළිබඳ පුරාවිද්‍යාත්මක ගවේෂණයක් කිරීමටත් සේදී යමින් තිබෙන බිතු සිතුවම් හා කුරුටු සටහන් ආරක්ෂා කිරීමටත් පුරාවිද්‍යා දෙපාර්තමේන්තුවේ දැඩි අවධානය යොමුවිය යුතුව ඇත.